อุทาหรณ์ พ่อมองไม่เห็น ลูกสาวเดินมาระหว่างถอยรถ ท้ายชนเด็กดับ
(ภาพ จากหน่วยกู้ภัยท่าศาลา),เกิดเรื่องเศร้า หนูน้อยเมืองคอนดีใจเห็นพ่อกลับบ้าน เดินออกมาระหว่างที่พ่อกำลังถอยจอดรถกระบะเข้าโรงรถโดยที่พ่อไม่เห็น ส่งผลให้รถถอยชนเด็กน้อยวัย 2 ขวบเสียชีวิตในเวลาต่อมา,เมื่อวันที่ 17 ต.ค.59 ที่ผ่านมา ร.ต.อ.พิทยา เทวเดช รอง สว. (สอบสวน) สภ.ท่าศาลา จ.นครศรีธรรมราช ได้รับแจ้งจากโรงพยาบาลท่าศาลา ว่ามีเหตุเด็กหญิงวัย 2 ขวบ ประสบอุบัติเหตุถูกพ่อถอยรถชน จึงเดินทางไปยังที่เกิดเหตุเพื่อทำการชันสูตรพลิกศพ ทราบผู้เสียชีวิตชื่อ ด.ญ.สุรีย์นภา นวลน้ำจิตร อายุ 2 ขวบ จ.นครศรีธรรมราช สภาพศพมีบาดแผลแตกบริเวณหน้าผากและจมูก และแขนขาถลอก โดยมีนายสุริยะ นวลน้ำจิตร อายุ 35 ปี ผู้เป็นพ่อและญาติยืนร่ำไห้ด้วยความเศร้าโศกเสียใจตลอดเวลา,จากการสอบสวนปากคำนายสุริยะ กล่าวว่า ตนมีอาชีพค้าขายตามตลาดเปิดท้ายและตลาดนัดและรับจ้างทั่วไป โดยก่อนเกิดเหตุช่วงค่ำขณะที่ตนกำลังขับรถยนต์ยี่ห้ออีซูซุสีดำ ทะเบียน บท-9191 นครศรีธรรมราช กลับเข้าบ้านพัก และเมื่อถึงบ้านพักตนได้ขับรถตรงเข้าไปที่โรงรถข้างบ้าน และขณะที่กำลังขับถอยหลังอยู่นั้น เป็นจังหวะที่ ด.ญ.สุรีย์นภา ออกมาจากในบ้านซึ่งอยู่ห่างประมาณ 20 เมตร และได้วิ่งอ้อมเข้ามาทางด้านหลังรถยนต์ซึ่งตนไม่ทันระวังและมองไม่เห็นทำให้ตนถอยรถชนร่างลูกสาวจนร่างลูกสาวกระเด็นฟุบคาพื้นดินบริเวณโรงรถ,ทั้งนี้ เมื่อได้ยินเสียงลูกสาวร้องลั่นบริเวณหลังรถแล้วก็เงียบไป ตนจึงรีบหยุดรถและเปิดประตูวิ่งออกมาดูก็พบร่างลูกสาวนอนหมดสติบริเวณหลังรถจึงรีบอุ้มร่างลูกสาวส่งโรงพยาบาลท่าศาลา ซึ่งแพทย์ได้พยายามช่วยเหลือชีวิตลูกสาวตนอย่างเต็มที่ แต่เนื่องจากลูกสาวถูกแรงกระแทกอย่างแรงได้สิ้นใจตายเวลาต่อมาดังกล่าว,ทั้งนี้ หลังจากเจ้าหน้าที่ได้ทำการชันสูตรพลิกศพเสร็จแล้วได้มอบศพให้กับญาตินำศพไปจัดการตามประเพณีต่อไป ส่วนนายสุริยะ ผู้เป็นพ่อทางเจ้าหน้าที่ตำรวจ สภ.ท่าศาลา จะได้ติดต่อให้มามอบตัวเพื่อดำเนินคดีในข้อหาประมาททำให้ผู้อื่นเสียชีวิตในภายหลังต่อไป.
เกิดเรื่องเศร้า หนูน้อยเมืองคอนดีใจเห็นพ่อกลับบ้าน เดินออกมาระหว่างที่พ่อกำลังถอยจอดรถกระบะเข้าโรงรถโดยที่พ่อไม่เห็น ส่งผลให้รถถอยชนเด็กน้อยวัย 2 ขวบเสียชีวิตในเวลาต่อมา
ถอยรถกระบะทับลูก,ถอยรถชนลูก,พิทยา เทวเดช,สภ.ท่าศาลา,นครศรีธรรมราช